09/06/2010 | Administración LocalMunicipal
Moeche
Aprobación das bases e convocatorias xeral e específicas para a provisión en propiedade das prazas incluídas na oferta de emprego público do ano 2010

A Xunta de Goberno Local, en sesión celebrada o dia 1 de xuño de 2010, prestou a sua aprobación as: E obxecto desta convocatoria xeral, que se completará coas correspondentes convocatorias específicas, a provisión en propiedade de prazas vacantes de funcionarios de carreira e persoal laboral fixo que se inclúen na oferta pública de emprego deste Concello para o exercicio de 2010, mediante o proceso selectivo que en cada convocatoria específica se determine. Declárase expresamente que os tribunais que se designen para xulgar as probas selectivas non poderán aprobar nin declarar que as superaron un número de aspirantes superior ó de prazas convocadas. Para seren admitido á realización das probas selectivas os/as aspirantes deberán reunir os seguintes requisitos, referidos cada un deles á data en que remate o prazo de presentacion de instancias: 1. Ter nacionalidade española ou ser nacional doutros Estados conforme ós artigos 56 e 57 do Estatuto Básico do empregado Público 2. Ter cumpridos 16 anos de idade e non exceder, no seu caso, da idade máxima de xubilación forzosa. 3. Estar en posesión da titulación esixida en cada convocatoria específica, ou estar en condicións de obtela na data en que remate o prazo de presentación de instancias Os títulos requeridos para cada praza se especificarán nas respectivas bases específicas reguladoras de cada convocatoria. En caso de titulacións non expedidas en España estas deberán estar debidamente convalidadas polo Ministerio de Educación e Ciencia. Conforme á disposición transitoria quinta da Lei 30/1984 de 2 de agosto, de medidas para a reforma da función pública, se considerará equivalente ó título de diplomado universitario o ter superado 3 cursos completos da licenciatura.4. Non padecer enfermidade ou eiva física ou psíquica que impida ou sexa incompatible co desenvolvemento das funcións correspondentes á praza a que se opta. A condición de minusválidos/as e a súa compatibilidade acreditaranse por certificación da Delegación provincial da Consellería de Traballo e Servicios Sociais. Os aspirantes con minusvalías farán constar na súa instancia se precisan adaptación para as probas.5. Non ter sido separado/a, mediante expediente disciplinario do servicio ó Estado, Comunidades Autónomas ou entidades locais, nin encontrarse inhabilitado/a para o exercicio das funcións públicas. Idéntico requisito será esixido ós nacionais dos demais Estados membros da Comunidade Económica europea no seu caso. Será nulo o nomeamento como funcionario do Concello de quen estea incurso en causas de incapacidade específica consonte á normativa vixente.6. Os requisitos especiais que, no seu caso, poidan establecerse nas convocatorias específicas. Os anteriores requisitos, así como os específicos que se esixan para cada unha das prazas deberan reunirse con referencia ó derradeiro día de prazo de presentación das solicitudes para tomar parte nos correspondentes procesos selectivos As instancias solicitando tomar parte no proceso selectivo dirixiranse ó Sr. alcalde-presidente e presentaranse no Rexistro de Entrada do Concello, debidamente reintegradas, durante o prazo de 20 días naturais contados desde o seguinte ó da publicación do anuncio da convocatoria no B. O. E. Poderán así mesmo remitirse no xeito determinado no artigo 38.4 da Lei 30/1992, de 26 de novembro, de Réxime Xurídico das Administracións públicas e do Procedemento Administrativo Común. Para ser admitido/a e, no seu caso, tomar parte nas probas selectivas, bastará con que os/as aspirantes manifesten que reúnen todos e cada un dos requisitos xerais esixidas na Base Segunda, así como os específicos que se esixan nas convocatorias específicas, referidos sempre ó día en que remate o prazo de presentación de instancias. Á instancia acompañarase, inexcusablemente: • Carta de pago acreditativa de ter aboado o importe dos dereitos de exame ou resgardo do xiro postal ou telegráfico do seu aboo. Os dereitos de exame so serán devoltos a quen non fora admitido ás probas selectivas por non reuni-los requisitos esixidos. • Fotocopia compulsada do DNI do/a solicitante. • En caso de concurso acompañaranse relacións circunstanciadas dos méritos que se aleguen polo orde que se establece na correspondente convocatoria específica, unindo á devandita relación os documentos xustificativos dos mesmos (orixinais ou fotocopias compulsadas), pois non se tomarán en consideración nin serán avaliados aqueles que non queden debidamente acreditados en tódolos seus extremos, no momento de presentación de instancias. • Nas convocatorias que inclúan a opción de prazas reservadas a persoas con discapacidade, para as persoas que reúnan tal condición legal, farase constar na solicitude de participación a devandita opción. De omitirse tal referencia, entenderase que a elección é pola quenda libre. Rematado o prazo de presentación de instancias a Alcaldía dictará resolución declarando aprobada a “lista provisoria de aspirantes admitidos/as e excluídos/as” e indicando as causas da exclusión e concedendo un prazo de 10 días para subsanacións de defectos, no seu caso, a tenor do establecido no artigo 71 da Lei 30/1992 do Réxime Xurídico das Administracións Públicas e do Procedemento Administrativo Común. A determinación do lugar e data de comezo dos exercicios así como a composición dos tribunais cualificadores poderán establecerse na mesma ou en posterior resolución. Ditas resolucións serán publicadas no Boletín Oficial da provincia e exporanse no Taboleiro de Edictos do Concello. A publicación da devandita resolución no B. O. P. será determinante dos prazos a efectos de posibles impugnacións ou recursos. Os Tribunais cualificadores das probas selectivas designaranse a tenor e de conformidade co sinalado no art.60 da Lei 7/2007 do Estatuto Básico do Empregado Publico e estará composto por: • Presidente ( titular e suplente): Funcionario de carreira de calquera Administración pública. • Vogais (en número de tres): Funcionario de habilitación estatal ou Funcionario ou persoal laboral de calquera administración ou profesional designado por colexio profesional. • Secretario (titular e suplente): Funcionario de carreira de calquera administración pública. Tódolos membros do tribunal deberán reuni-los requisitos sinalados no art.11 do R. D. 364/1995 de 10 de marzo e o art.32.2 da Lei 4/1988 de 26 de maio da Función Pública de Galicia. Co fin de garantir o principio de especialidade, o tribunal poderá solicitar, respecto dalgunha proba, a colaboración de asesores especialistas por razón da materia. Os devanditos asesores limitaranse ó exercicio das súas especialidades técnicas, en base exclusivamente ás que colaborarán co respectivo tribunal, actuando con voz pero sen voto. Os membros do Tribunal deberán absterse de intervir, notificándoo á autoridade convocante, cando concurran neles algunha das circunstancias previstas no artigo 28 da Lei 30/92 (L. R. J. A. P. e P. A. C.). Así mesmo os aspirantes poderán recusar ós membros do Tribunal de acordo co artigo 29 da mencionada Lei. Ningún tribunal poderá constituirse nin actuar sen a asistencia do seu presidente e secretario, ou de quen os substitúa, e a metade, alomenos dos seus membros, titulares ou suplentes, indistintamente. As decisións adoptaranse por maioría simple de votos dos membros presentes, resolvendo en caso de empate o voto de calidade do Presidente do Tribunal. Ós efectos de percepción de asistencias polos membros concorrentes ás sesións dos tribunais, estos estarán clasificados nas categorías que establece o Real Decreto 462/2002 de 24 de maio sobre indemnizacions por razón do servicio, segundo redacción dada pola Orde 3770/2005 de 9 de decembro. O Tribunal queda autorizado para resolve-las dúbidas que se presenten e toma-los acordos necesarios para o bó orde das probas en todo o non previsto nestas bases. O Presidente da Corporación resolverá de acordo coa proposta do Tribunal, que terá carácter vinculante. Unha vez comezádas as probas selectivas non será obrigatorio a publicación da celebración dos sucesivos exercicios no Boletin Oficial da provincia, senón que será suficiente coa sua exposición no taboleiro de edictos do Concello. Os aspirantes serán convocados para cada exercicio en chamamento único, salvo casos de forza maior debidamente xustificados e apreciados discrecionalmente polo Tribunal. As razóns e probas xustificativas, deberán formularse dentro das 24 horas seguintes á celebración do exercicio ó que non teñan comparecido e, de ser apreciadas polo Tribunal, causarían a suspensión inmediata das probas pendentes, ata que non fora examinado do anterior exercicio o aspirante interesado. Comezada a práctica dos exercicios, o Tribunal poderá requerir en calquera momento ós concurrentes respectivos para que acrediten a súa identidade. Se durante o desenvolvemento do proceso selectivo chegase a coñecemento do Tribunal que algún dos aspirantes carece de calquera dos requisitos esixidos na convocatoria excluiráselle da mesma, previa audiencia do interesado. O Tribunal, cando exclúa a un aspirante, comunicarao o mesmo día á autoridade que teña convocado o proceso selectivo. A orde de actuación dos/as opositores/as naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra M, de conformidade coa resolución da Consellería de Facenda do 26 de xaneiro de 2010, pola que se fai público o resultado do sorteo a que se refire o Regulamento de selección de persoal de administración da Comunidade Autónoma de Galicia. Nas convocatorias específicas que completan a presente unitaria, concretarase o contido de cada proba, a súa forma de desenvolvemento, sistema de cualificación dos exercicios e os programas respectivos. Os exercicios que se celebren por escrito deberán ser lidos publicamente polos aspirantes, de consideralo o Tribunal xulgador. Os sistemas de cualificación das distintas probas selectivas especificaranse nas bases específicas da presente convocatoria. As cualificacións adoptaranse sumando as puntuacións outorgadas polos distintos membros do Tribunal e dividindo o total polo número de asistentes naquel, sendo o cociente a cualificación definitiva. A cualificación dos aspirantes aprobados en cada un dos exercicios serán publicadas no taboleiro de anuncios do Concello. O orde de cualificación definitiva está determinado pola suma das puntuacións obtidas no conxunto dos exercicios. No sistema de concurso-oposición a fase de concurso, que será previa á de oposición, non terá carácter eliminatorio nin poderá terse en conta para supera-las probas da fase de oposición. Unha vez rematada a cualificación dos/as aspirantes, o Tribunal publicará, no Taboleiro de edictos do Concello, relación de aprobados/as por orde de puntuación, xunto coa acta da derradeira sesión á Presidencia da Corporación ós efectos de tramitación do pertinente nomeamento. Os respectivos tribunais que se designen para xulgar as distintas probas selectivas non poderán propor o acceso á condición de funcionario/a de un número superior de aprobados/as ó de prazas convocadas. Os/as aspirantes propostos aportarán na Unidade de Persoal dentro do prazo de 20 días naturais a contar dende o día seguinte a aquel en que se fixeran públicas as listas de aprobados, os seguintes documentos: a) Copia autenticada do D. N. I. b) Copia autenticada o fotocopia (que deberá presentar acompañada do orixinal para a sua compulsa) do título esixido. c) Certificado acreditativo de non padecer enfermidade ou defecto físico que impida o normal exercicio da función a desempeñar, expedido polo xefe local de Sanidade. d) Declaración xurada ou promesa de non ter sido separado, mediante procedemento disciplinario, de ninguna Administración pública, nin atoparse inhabilitado para o exercicio de funcións públicas. e) Fotocopia da cartilla da Seguridade Social, caso de ter estado dado de alta f). De tratarse de nacionais de estados membros presentarán a documentación esixida pola Lei de 23 de decembro de 1993, ademais da sinalada nos numeros 3,5, 6, 7 e 8 dos sinalados anteriormente.2. Aqueles que tivesen a condición de funcionarios públicos, estarán exentos de xustificar documentalmente as condiciones e requisitos xa demostrados para obter o seu anterior nomeamento, debendo presentar certificación da Administración pública da que dependan, acreditando a sua condición e cantas circunstancias consten no seu expediente persoal.3. Aqueles que dentro do prazo indicado, e salvo os casos de forza maior, non presentaran a documentación, non poderán ser nomeados, quedando anuladas todas as suas actuacóns, sen perxuizo da responsabilidade en que puideran ter incurrido por falsedade na súa instancia. Cumpridos os requisitos precedentes o presidente da corporación efectuará o nomeamento dos/as aspirantes propostos/as, quen deberá tomar posesión no prazo de 20 dias naturais a contar dende o seguinte ó que sexa notificado o nomeamento, quedando en situación de cesante con perda de tódolos dereitos derivados da convocatoria, cando, sen causa xustificada, non o fixesen dentro do prazo sinalado. Os/as aspirantes que obteñan o correspondente nomeamento están obrigados a presta-la súa xornada de traballo na medida e forma requerida polo interés do servicio, con horario de mañá ou de tarde, ou fraccionando o horario de ser preciso. O personal nomeado as quedarán suxetos ó réxime de incompatiblidades do sector público, conforme á normativa vixente. As presentes bases e convocatoria poderán ser impugnadas de conformidade co establecido na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Contra a convocatoria e as súas bases, que esgotan a vía administrativa, poderase interpoñer polos interesados recurso de reposición no prazo dun mes ante a Alcaldía, previo ao contencioso-administrativo no prazo de dous meses ante o Xulgado do Contencioso-Administrativo, a partir do día seguinte ao da publicación do seu anuncio no Boletín Oficial da Provincia da Coruña (artigo 46 da Lei 29/1998, de 13 de xullo, Reguladora da Xurisdición Contencioso-Administrativa). No non previsto nas Bases, será de aplicación a Lei 5/1997, de 22 de xullo, de Administración Local de Galicia, o Real Decreto 364/1995, de 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado; a Lei 30/1984, de Medidas par a Reforma da Función Pública o Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local e a Lei 7/1985, de 2 de abril, Reguladora das Bases de Réxime Local, e no que non estea reservado á lexislación do Estado será de aplicación a Lei 4/1988, de 26 de maio, da Función Pública de Galicia 1. Clasificación das prazas.- Escala de Administración Especial. Subescala: Tecnica. 2. Número de prazas que se convocan.- 1 3. Dotación económica.- As ó grupo A2, segundo os acordos adoptados pola corporación ó respecto e concretados na relación orzamentaria e cadro de persoal.4. Sistema de provisión.- Oposicón libre.5. Titulación esixida. -Título universitario de Arquitecto/a Técnico/a, ou superior que se deberá acreditar mediante documento oficial expedido polo organismo competente.6. Requisitos dos/as aspirantes: Os que se determinan nas bases xerais.7. Dereitos de exame: Serán de 12 € 8. Composición do Tribunal. - A establecida na Base Quinta da convocatoria unitaria.9. Contido do proceso selectivo, forma de desenvolvemento e sistema de cualificación A oposición constará de catro exercicios, eliminatorios cada un deles, excepto o cuarto, de modo que non poderán pasar ó seguinte exercicio os aspirantes que non alcanzaran a cualificación mínima establecida para cada un deles. Primeiro exercicio.- Obrigatorio e eliminatorio. Consistirá en desenvolver por escrito nun período máximo de dúas horas, un tema sacado á sorte de entre os que compoñen as materias comúns que figuran no anexo ás presentes bases. O exercicio será cualificado de 0 a 10 puntos, e será preciso alcanzar un mínimo de 5 puntos para superalo. Serán eliminados/as aqueles/as aspirantes que non o obteñan. Segundo exercicio.- Obrigatorio e eliminatorio. Consistirá en desenvolver por escrito, nun tempo máximo de tres horas, dous temas sacados á sorte de entre os que figuran como materias específicas no anexo que acompaña a estas bases. Cada un dos temas será cualificado de 0 a 10 puntos, polo tanto a puntuación máxima que se pode acadar neste exercicio é de 20 puntos, sendo preciso alcanzar un mínimo de 5 puntos en cada un dos temas para superalo. Serán eliminados/as aqueles/as aspirantes que non o obteñan. Terceiro exercicio. - Obrigatorio e eliminatorio. De carácter práctico, consistirá en redactar un informe técnico, nun tempo máximo de tres horas, referente a materias urbanísticas. O exercicio será cualificado de 0 a 10 puntos, e será preciso alcanzar un mínimo de 5 puntos para superalo. Serán eliminados/as aqueles/as aspirantes que non o obteñan. Para realizar este exercicio os aspirantes poderán facer uso dos textos legais, documentación ou libros de consulta que consideren oportuno. Cuarto exercicio.- Obrigatorio e non eliminatorio, coñecemento de galego. Consistirá na traducción directa e/ou inversa de un ou varios textos, en castelán ou galego, facilitados polo tribunal, nun tempo máximo de 30 minutos. Este exercicio será cualificado coa puntuación máxima de cinco puntos. Estarán exentos de realizar este exercicio os aspirantes que acrediten a súa capacidade mediante a presentación do correspondente certificado de aptitude do curso de lingua galega Celga 4, ou equivalente expedido polo organismo oficial competente, no prazo de presentación de instancias A cualificación definitiva do proceso selectivo será o resultado da suma das puntuacións outorgadas polo tribunal en cada un dos exercicios que compoñen a fase de oposición. O tribunal proporá o nomeamento do/da aspirante que, na suma total das puntuacións asignadas na fase de oposición obtivera a maior puntuación. O tribunal non poderá declarar que superaron o proceso selectivo un número superior de aspirantes ao de prazas convocadas Tema 1. A Constitución Española de 1978. Estructura e principios xerais. Dereitos e deberes fundamentais dos españois. Súa garantía e suspensión. O Tribunal Constitucional. A Reforma da Constitución. Tema 2. A Organización do Estado na Constitución: organización institucional ou política e organización territorial. A Coroa. As Cortes Xerais: referencia ao Defensor do Pobo e ao Tribunal de Contas. O estatuto de autonomía de Galicia. Tema 3. O Goberno e a Administración. Relacións do Goberno coas Cortes Xerais. O Poder Xudicial: principios constitucionais. O Consello Xeral do Poder Xudicial. O Ministerio Fiscal. Tema 4. O ordenamento xurídico-administrativo. O Dereito comunitario: regulamentos, directivas e decisións. A Constitución. A Lei: súas clases. Os Tratados Internacionais. O Regulamento: concepto e clases. A potestade regulamentaria. Procedemento de elaboración. Límites. O Control da potestade regulamentaria. Tema 5. A relación xurídico-administrativa. Concepto. Suxeitos: a Administración e o administrado. Capacidade e representación. Dereitos do administrado e intereses lexítimos. Os actos xurídicos do administrado. Tema 6. O procedemento administrativo: concepto e clases. Súa regulación no Dereito positivo: principios informadores. As fases do procedemento administrativo: iniciación, ordenación, instrucción e terminación. A obriga de resolver e o réxime do silencio administrativo. Tema 7. O acto administrativo: concepto, clases e elementos. Motivación e forma. A notificación: contido, prazo e práctica. A notificación defectuosa. A publicación. A aprobación por outra Administración. A demora e retroactividade da eficacia. Tema 8. Eficacia dos actos administrativos. Executividade e execución forzosa. Suspensión. Validez e invalidez do acto administrativo. Supostos de nulidade de pleno dereito e anulabilidade. Convalidación, conservación e conversión. Tema 9. Revisión dos actos administrativos. Revisión de oficio. Os recursos administrativos: principios xerais. O recurso de alzada. O recurso potestativo de reposición. O recurso extraordinario de revisión. As reclamacións administrativas previas ao exercicio de accións civís e laborais. Procedementos substitutivos dos recursos administrativos: conciliación, mediación e arbitraxe. Tema 10. A coacción administrativa: o principio de autotutela executiva. A execución forzosa dos actos administrativos: seus medios e principios de utilización. A coacción administrativa directa. A vía de feito. Tema 11. A potestade sancionadora: concepto e significado. Principios do exercició da potestade sancionadora. O procedemento sancionador e súas garantías. Medidas sancionadoras administrativas. Especial referencia á potestade sancionadora local. Tema 12. A responsabilidade da Administración Pública: evolución histórica e situación actual. Os presupostos da responsabilidade. Danos resarcibles. A acción e o procedemento administrativo en materia de responsabilidade. A responsabilidade patrimonial das autoridades e persoal ao servizo das Administracións públicas. Tema 13. Réxime xurídico dos contratos das Administracións públicas: administrativos típicos, especiais e privados. Requisitos dos contratos. O órgano de contratación: distribución de competencias na esfera local. O contratista: capacidade, solvencia, prohibicións, clasificación. Tema 14. A selección do contratista, actuacións previas á contratación. Procedementos, formas e criterios de adxudicación. Garantías. Perfeccionamento e formalización do contrato. Tema 15. Execución e modificación dos contratos. Prerrogativas da Administración. A revisión de prezos. Extinción do contrato. Clases de contratos administrativos: contrato de obras, de xestión de servicios públicos e de subministración. Outros contratos administrativos típicos. Tema 16. As fontes do Dereito Local. A Administración Local na Constitución. O principio de Autonomía Local: significado, contido e limites. A potestade regulamentaria das Entidades locais: Regulamentos e Ordenanzas. Procedemento de elaboración. O Regulamento orgánico. Os Bandos. Tema 17. O Municipio: Concepto e elementos. A organización municipal. Órganos necesarios e competencias: O Alcalde, Tenentes de Alcalde, o Pleno e a Xunta de Goberno Local. Órganos complementarios: Comisións Informativas e outros órganos. Tema 18. O patrimonio das entidades locais. Bens de dominio público e bens patrimoniais: concepto, natureza e elementos. Afectación e mutacións demaniais. Utilización: especial referencia á licencia e concesión. Prerrogativas e potestades das entidades locais en relación cos seus bens. Os bens comunais. O inventario. Os montes veciñais en man común. Tema 19. O persoal ao servizo das Corporacións Locais: Clases e réxime xurídico. Réxime xurídico do persoal funcionario das Entidades Locais: dereitos, deberes, réxime disciplinario. Situacións administrativas. Dereitos económicos e seguridade social. Réxime de incompatibilidades. Tema 20. As Facendas Locais: réxime xurídico. Clasificación dos ingresos. Os impostos locais: clases e réxime xurídico. Taxas e prezos públicos: definición, similitudes e diferencias. As contribucións especiais. As ordenanzas fiscais. Tema 21.- Evolución histórica do direito urbanístico español. O urbanismo e a vivenda na Constituición española de 1.978. Lexislación estatal e autonómica en matéria de solo e ordenación urbana. Distribución de competéncias lexislativas, doctrina do Tribunal Constitucional Tema 22.- O RDLeg.2/2008, Texto refundido da Lei do Solo: Disposicións Xerais. Clasificación do Solo. Dereitos e deberes dos proprietários. Valoracións. Expropiacións. Supostos Indemnizatorios Tema 23.- A Lei 10/1995 de ordenacion do territorio de Galicia. Obxetivos, directrices e instrumentos da ordenación do territorio Tema 24.- 15. A 9/2002 de Ordenación Urbanística e Protección do Medio Rural de Galicia. Principios Xerais, ambitos da competencia urbanística, fins e dirección da actividade urbanistica. Rexime de aplicación nos Concellos co planeamento non adaptado Tema 25. Réxime urbanístico da propiedade do solo: principios xerais. A clasificación e a calificación do solo como técnicas de vinculación obxectiva do solo a destinos urbanísticos. Réxime dos distintos tipos de solo. Tema 26. Réxime do solo urbano e urbanizable: dereitos e deberes dos propietarios en solo urbano consolidado e non consolidado. Tema 27.- Rexime do solo rustico e do solo de núcleo rural. Dereitos e deberes dos propietarios, condicions de uso e de edificación, procedemento para o outorgamento da autorizacion autonomica. Tema 28.- O planeamento urbanístico, instrumentos de planeamento xeral: plans xerais e normas subsidiarias e complementarias. Tema 29.- Planeamento de desenvolvemento: Plans parciais, Plans de Sectorización, planes especiais. Tema 30.- Outros instrumentos de planeamento: Estudios de detalle, Plans de iniciativa particular, Catálogos. Tema 31.- Elaboración e aprobación de plans: Competencia e procedemento. Efectos da aprobación. Iniciativa e colaboración dos particulares. Publicidade. Modificación e revisión de planes. Tema 32.- As normas de aplicación directa da lei 9/2002 de ordenación urban´sitica e protección do medio rural de Galicia, Adpatación ao ambiente, altura,. Distancias a vías de comunicación. Tema 33.- Execución do planeamento: Presupostos da execución. O principio de equidistribución de beneficios e cargas e súas técnicas. A reorganización da propiedade en solo en solo urbano, os poligonos de execución e outros instrumentos de execución urbanística Tema 34.- Sistemas de actuación: compensación, cooperación, expropiación, concerto e concesión de obra urbanizadora. Actuacions asistemáticas Tema 35.- Os instrumentos de intervención no mercado do solo. O patrimonio municipal do solo, constitucion, bens que o integran, destino do patrimonio municipal do solo. Os dereitos de superficie e de tanteo e retracto. Tema 36. Intervención administrativa na edificación e uso do solo. O deber de edificación e rehabilitación A licenza urbanística: actos suxeitos, natureza e réxime xurídico. O procedemento de concesión das licencias. A caducidade das licencias Tema 37.- Clases de licenzas. Licenzas de obra e de apertura, prelación. Proxectos de actividade e instalación. Cambios de titularidade e trasmisión das licenzas. Desestimento e renuncia. Tema 38.- O deber de conservación e as ordes de execución. A inspección técnica de edificios. A declaración de ruina, clases de ruina, porcedmento para a declaración e efectos da mesma. Tema 39.- As parcelacions urbanísticas. Divisons e segregacions en solo rústico. Rexime de parcelacions. Tema 40. A protección da legalidade urbanística. Obras sen licenza ou contrarias a súas condicións. Suspensión e revisión de licenzas. Tema 41.- Infraccions urbanísticas e sancións. Prescrpción, persoas responsables, órganos competentes para a imposición de sancions, o procedemento sancionador Tema 42.- A intervención administrativa en defensa do medio ambiente: A Lei 1/1995 de protección ambiental de galicia e Decreto 133/2008 polo que se regula a avaliación da incidencia ambiental de Galicia Tema 43.- Regulamento xeral de policia de espectáculos e actividades recreativas. Actividades, Procedemento. Catálogo de espectaculos públicos e actividades recreativas da Comunidade autónoma de Galicia Tema 44.- As normas do habitat galego Tema 45.- A Lei 38/1999, de ordenación de la edificación: Esixencias técnicas e administrativas da edificación. Axentes. Responsabilidades e garantía. Tema 46.- O estatuto galego da Vivenda: lei 18/2008 e vivenda de galicia. A vivenda protexida Tema 47.- O Codigo tecnico da edificacion, Dipsosicions xerais, condicions téncicas e administrativas, esixncias básicas. Anexos Tema 48.- Codigo técnico da edificación, Documento básico SI: Seguridade contra incendios Tema 49.- Codigo técnico da edificación, Documento básico: Seguridade de utilización Tema 50.- Codigo técnico da edificación, Documento básico HS: Salubridade Tema 51.- Disposicións mínimas de seguridade e saúde nas obas de construción. Disposicións específicas das fases de proxecto e execución das obras. O coordinador. Estudo de seguridade e saúde e estudo básico. Plan de seguridade e saude Tema 52.- Prevención de riscos laborais. Marco legal e desenvolvemento normativo. Tema 53- A lei de accesibilidade e supresión de barreiras na Comunidade Autónoma de Galicia, A accesibilidade en espacios publicos e en edificios de titularidade pública e privada. Tema 54-. O control da contaminación acustica, normativa aplicable, competencias municipais na materia. As inspeccions. Infraccions e sancions Tema 55.- A prevencion dos incendios forestais. Competencias municipais na materia, A proteccion do espacio rural e dos asentamentos de poboación Tema 56.- O rexime de proteccion dos bens inmobles de interese cultural, rexime xeral, a intervención en monumentos e os conxuntos históricos. Tema 57.- Instalacións de telecomunicacións. Disposicións sobre infraestruturas comúns nos edificios para acceso ós servizos de telecomunicacións. Tema 58. As Normas Subsidiaras do planeamento do Concello de Moeche: Dipsosicions xerais, clasificación e cualificación do solo, regras de desenvolvemento Tema 59. As Normas Subsidiaras do planeamento do Concello de Moeche: Regulación do solo urbano, dterminacions xerais, ordenanzas xerais da edificación, usos Tema 60. As Normas Subsidiaras do planeamento do Concello de Moeche: Regulación do solo de nucleo rural, condicions da edificación Tema 61. As Normas Subsidiaras do planeamento do Concello de Moeche: A protección do patrimonio arquitectonico, especial referencia o castelo de Moeche e o seu entorno 1.-Clasificación das prazas.- Persoal laboral fixo. Denominación: Peon -operario (media xornada) 2. Número de prazas que se convocan.- 1 3. Dotación económica.- As fixadas no Orzamento municipal 4. Sistema de provisión.- Concurso- Oposición 5. Titulación esixida. - Estar en posesión do titulo certificado de escolaridade ou equivalente, ou estar en condicións de obtelo antes da data en que remate o prazo de solicitudes 6. Dereitos de exame: Serán de 10 € 8. Composición do Tribunal.- A establecida na Base Quinta da convocatoria unitaria.9. Contido do proceso selectivo, forma de desenvolvemento e sistema de cualificación O procedemento de selección constará de 2 fases 1 de concurso e outra de oposicion: 9.1.- FASE DE CONCURSO. O concurso versará sobre a valoración dos seguintes méritos: 9.1.1.–Experiencia profesional, ata un máximo de 4 puntos que se valorará da seguinte forma: • Por servizos prestados na administración local, en posto de igual ou similar natureza: 0,20 puntos por cada mes completo de servizos prestados. • Por servizos prestados en calquera outra administración ou entidade pública en posto de igual ou similar natureza: 0,10 puntos por cada mes completo de servizos prestados. A estes efectos non se computarán os servizos que prestara simultaneamente con outros igualmente alegados e reduciranse proporcionalmente os prestados a tempo parcial. Os extremos anteriores acreditaranse mediante certificación expedida polo órgano competente da administración ou mediante a presentación dos contratos de traballo xunto co informe de vida laboral.9.1.2.- Permisos de conducir e outros, ata un máximo de 3 puntos que se valorará da seguinte forma: • Por estar en posesión dos carnés de conducir, categorías B e BE: 0,5 puntos • Por estar en posesión dos carnes de conducir, categorías C, C1E e CE 1 punto. • Por estar en posesión do carné de conducir, categorías D, D1, D1E e DE: 1,5 puntos. • Por estar en posesión do carné de manipulador de productos fitosanitarios, nivel básico ou superior: 0,5 puntos.9.1.3 Titulacions academicas, ata un máximo de 2 puntos, que se valorará na seguinte forma • Por estar en posesión dun título de Formación Profesional Específica, de grao medio nalgunha das especialidadades comprendidas nas familias formativas de Actividades Agrarias, Edificación e obra civil,.- 0,5 punto pola primeira titulación e 0, 25 puntos por cada título mais • Por estar en posesión dun título de Formación Profesional Específica, de grao superior, nalgunha das especialidadades comprendidas nas familias formativas de Actividades Agrarias ou Edificación e obra civil.- 1 punto pola primeira titualación e 0,50 por cada título mais • No caso de ter o titulo medio e superior da mesma especialidade só se puntuará o superior. Para a acreditación dos méritos da fase de concurso será necesario presentar os títulos ou certificacións correspondentes ou copia cotexada das mesmas. En ningun caso a puntuación obtida na fase de concurso servira para a superación da fase de oposición.9.2.- FASE DE OPOSICIÓN. Constará dos seguintes exercicios que terán caracter obrigatorio e serán eliminatorios: Primeiro exercicio.– Obrigatorio e eleiminatorio.- Consistirá en contestar, no período máximo dunha hora, a un cuestionario de 40 preguntas tipo “test” relacionadas co contido do programa que figura no Anexo da presente convocatoria. O tribunal cualificará este exercicio de 0 a 10 puntos, sendo preciso acadar un mínimo 5 puntos para superalo. A cada resposta correcta asignaráselle 0,25 e por cada resposta incorrecta restaránselle 0,05 puntos Segundo exercicio.- Obrigatorio e eliminatorio. Consistirá en resolver un suposto práctico ou realizar as tarefas que proporá o tribunal, relacionadas coas materias propias do oficio da praza que se convoca no prazo que estableza o tribunal en función da natureza da proba. O tribunal cualificará este exercicio de 0 a 10 puntos, sendo preciso acadar un mínimo de 5 puntos para superala. O tribunal valorará neste exercicio os coñecementos prácticos e a capacidade de traballo dos aspirantes. Terceiro exercicio.–Consistirá en traducir nun texto facilitado polo tribunal, sen axuda de diccionario, do castelán a galego. Esta proba terá unha duración de 30 minutos e cualificarase de “apto” ou “non apto”. Estarán exentos de realizar este exercicio os aspirantes que acrediten a súa capacidade mediante a presentación do correspondente certificado de aptitude do curso de lingua galega Celga 3, ou equivalente expedido polo organismo oficial competente, no prazo de presentación de instancias. A cualificación da fase de oposición será o resultado da suma das puntuacións outorgadas polo tribunal en cada un dos exercicios, sendo preciso superalos todos para aprobar. A cualificación definitiva do concurso-oposición será o resultado da suma das puntuacións outorgadas polo tribunal en cada un dos exercicios que compoñen a fase de oposición e a puntuación resultante da fase de concurso. Na resolución do concurso-oposición o tribunal rexerase polo establecido nesta convocatoria específica. De tal xeito, despois de rematar as probas, o tribunal proporá a contratación como persoal laboral fixo do aspirante que, na suma total das puntuacións asignadas no concurso e na oposición obtivera a maior puntuación. O tribunal non poderá declarar que superaron o proceso selectivo un número superior de aspirantes ao de prazas convocadas. En caso de empate situarase en primeiro lugar o aspirante que obtivese a maior puntuación no primeiro exercicio. Se persiste o empate seguirá o aspirante que obtivese maior puntuación no segundo exercicio e finalmente o que obtivera maior puntuación na fase de concurso. Para o non previsto nas presentes bases estarase ó disposto nas “Bases xerais para a provisión de postos de traballo da oferta de emprego público de 2007 e 2008 do Concello de Moeche, que se publican xunto con esta convocatoria.1.–A Constitución Española de 1978. Nocións xerais.2.–Deberes e dereitos fundamentais dos españois.3.–Organización territorial do Estado. As Comunidades Autónomas. As entidades locais.4.–O municipio. Organización municipal. Competencias. O alcalde. O Pleno.5.–O persoal ó servizo das administracións públicas. Deberes e dereitos.6.–O Persoal laboral na administración local.7.–Os servizos públicos municipais. As obras públicas.8.-Seguridade e hixiene no traballo: riscos, medidas de protección individual e colectiva 9.–O municipio de Moeche. Parroquias. Límites xeográficos. Localización e denominación das principais vías de comunicación e instalacións municipais do Concello 10.–Os distintos servizos municipais do Concello de Moeche.1.-Clasificación das prazas. - Persoal laboral fixo. Denominación: Encargado/a Biblioteca, P. I. X. E Secretario/a do Xulgado de Paz (xornada reducida) 2. Número de prazas que se convocan. - 1 3. Dotación económica.- As fixadas no Orzamento municipal 4. Sistema de provisión. - Concurso de valoración de méritos, de acordo co establecido no artigo 61.7 da Lei 7/2007 - Estatuto Básico do empregado público 5. Titulación esixida. - Estar en posesión de graduado en E. S. O. ou equivalente, ou estar en condicións de obtelo antes da data en que remate o prazo de solicitudes 6. Dereitos de exame: Serán de 10 € 8. Composición do Tribunal.- A establecida na Base Quinta da convocatoria unitaria.9. Contido do proceso selectivo, forma de desenvolvemento e sistema de cualificación O concurso versará sobre a valoración dos seguintes méritos: 9.1.–Experiencia profesional, ata un máximo de 5 puntos que se valorará da seguinte forma: • Por servizos prestados en bibliotecas o P. I. X dependentes da administración local, en posto de igual ou similar natureza: 0,20 puntos por cada mes completo de servizos prestados. • Por servizos prestados en bibliotecas o P. I. X dependentes de calquera outra administración ou entidade pública en posto de igual ou similar natureza: 0,10 puntos por cada mes completo de servizos prestados. • Por servizos pestados como Xuiz ou Secretario de xulgado de paz.- 0,20 punto por mes completo de servizos prestados. No caso de que os servicios se prestaran en reximen de tempo parcial, a puntuación reducirase porcentualmetne dacordo co tempo efectivamente prestado. Os extremos anteriores acreditaranse mediante certificación expedida polo órgano competente da administración ou mediante a presentación dos contratos de traballo xunto co informe de vida laboral.9.2. Titulacions academicas, ata un máximo de 3 puntos, que se valorará na seguinte forma • Por estar en posesión do título de Bacharelato ou equivalente.- 1 punto • Por estar en posesión dun título de Diplomado universitario en areas relacionadas co traballo a desenvolver (ciencias sociais e xurídicas ou humanidades) ou do ciclo superior de Animación sociocultural, ou equivalente.- 1,5 puntos • Por estar en posesión do título de Grado ou de licenciado en areas relacionadas co traballo a desenvolver (ciencias sociais e xurídicas ou humanidades).- 2 puntos • No caso de ter o titulo medio e superior da mesma especialidade só se puntuará o superior.9. 3 Formación especifica, ata un maximo de 3 puntos que se valorará da seguinte forma: Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: • Cursos de duración inferior a 20 horas: 0,25 puntos por curso. • Cursos de 20 horas e ata 50 horas: 0,50 puntos por curso. • Cursos de máis de 50 horas e ata 100 horas: 1 puntos por curso. • Cursos de máis de 100 horas: 1,5 punto por curso. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas, no caso de que non se especifique o numero de horas outorgarase a puntuación mais baixa. Para a acreditación dos méritos da fase de concurso será necesario presentar os títulos ou certificacións correspondentes ou copia cotexada das mesmas.9.4.-Entrevista Curricular. Os aspirantes que obtiveran as cinco maiores puntuacións na valoración de méritos, pasarán á celebración dunha entrevista curricular ante o Tribunal Calificador. Os restantes aspirantes entenderánse eliminados. A entrevista terá por obxecto concretar aspectos que determinen a idoneidade da persoa aspirante para o desenvolvemento do posto obxecto da convocatoria, en relación ó seu currículo ou méritos aportados. A entrevista curricular, terá unha puntuación máxima de 3 puntos. A entrevista deberá realizarse en galego, co gallo de demostrar o coñecemento da lingua o abeiro do establecido no artigo 245 da Lei 5/ 1997 de adminsitración local de Galicia, en caso contrario o candidato quedará excluido do procedemento de seleción A cualificación do proceso selectivo será o resultado da suma das puntuacións obtidas polos aspirantes en cada un dos extremos obxecto de valoración. Na resolución do concurso de valoración de meritos o tribunal rexerase polo establecido nesta convocatoria específica. De tal xeito, despois de rematar a valoraciópn dos meritos alegados polos aspirantes, o tribunal proporá a contratación como persoal laboral fixo do aspirante que, na suma total das puntuacións asignadas obtivera a maior puntuación. O tribunal non poderá declarar que superaron o proceso selectivo un número superior de aspirantes ao de prazas convocadas. En caso de empate situarase en primeiro lugar o aspirante que obtivese a maior puntuación no apartado de experiencia profesional. Se persiste o empate seguirá o aspirante que obtivese maior puntuación no apartado de formación especifica e finalmente o que obtivera maior puntuación no apartado de titulación academica. Para o non previsto nas presentes bases estarase ó disposto nas “Bases xerais para a provisión de postos de traballo da oferta de emprego público de 2010 do Concello de Moeche, que se publican xunto con esta convocatoria. Moeche a 2 de xuño de 2010 O Alcalde Asdo. Julio Lopez Romeo